**Einsteinov test**

Ovo je kviz kojeg je složio Albert Einstein te je, bez ikakvih istraživanja, navodno rekao da ga 98% ljudi nije u stanju riješiti. Bez obzira na to, zadatak nije jednostavan i rijetki su oni koji ga mogu riješiti brzo. Naime, test se mora riješiti u roku od 15 min da biste upali u ovih 2%!

Zadatak:

1. Imate 5 kuća u 5 različitih boja.

2. U svakoj kući živi osoba druge nacionalnosti.

3. Tih 5 osoba pije različita pića, puši različite cigarete i drži različite ljubimce.

4. Nitko nema istog ljubimca, ne puši iste cigarete i ne pije isto piće.

Podatci:

1. Britanac živi u crvenoj kući

2. Šveđanin drži psa

3. Danac pije čaj

4. Zelena kuća je lijevo od bijele

5. Vlasnik zelene kuće pije kavu

6. Osoba koja puši Pall Mall uzgaja ptice

7. Vlasnik žute kuće puši Dunhill

8. Čovjek koji živi u kući u centru pije mlijeko

9. Norvežanin živi u prvoj kući

10. Čovjek koji puši Blend živi pored onoga koji drži mačku

11. Onaj koji drži konje živi pored onoga koji puši Dunhill

12. Čovjek koji puši Blue Master pije pivo

13. Nijemac puši Prince

14. Norvežanin živi pored plave kuće

15. Čovjek koji puši Blend ima susjeda koji pije vodu.

Pitanje: Tko ima ribe???

Einstein je napomenuo da se uvijek moramo preispitivati i nikad ne prestati sumnjati. Svrha toga je pronalaženje pravog rješenja ili otkriće da ne postoji samo jedan način rješavanja problema. Nije potrebno da vam ovdje stavljamo rješenje jer svatko tko točno riješi zadatak, to će i znati. Čim rješenje zadovoljava sve gore navedene tvrdnje, to je znak da ste točno riješili problem. Ako vas ipak kopka, rješenje potražite kod pedagoginje ;)